nibzard/narodne-novine-full-text-markdown huggingface dataset:
## Odluka o odlikovanju akademika Slavka Mihalića Redom hrvatskog pletera

### NN 68/1998 (12.5.1998.), Odluka o odlikovanju akademika Slavka Mihalića Redom hrvatskog pletera

# **PREDSJEDNIK REPUBLIKE HRVATSKE**

Na temelju članka 98. Ustava Republike Hrvatske i članka 2., stavak
1., Zakona o odlikovanjima i priznanjima Republike Hrvatske ("Narodne novine"
broj 20/95.), donosim

## **ODLUKU**

kojom se istaknuti hrvatski pjesnik

#### **akademik SLAVKO MIHALIĆ**

odlikuje

za osobit doprinos hrvatskoj pisanoj riječi XX. stoljeća, a u prigodi
70. godišnjice života

### **REDOM HRVATSKOG PLETERA**

Broj: 01-051-98-16-4/1
Zagreb, 16. ožujka 1998.

Predsjednik
Republike Hrvatske
**dr. Franjo Tuđman,** v. r.

Odluka, NN 68/1998-823
## Odluka o odlikovanju Borisa Dvornika Redom hrvatskog pletera

### NN 68/1998 (12.5.1998.), Odluka o odlikovanju Borisa Dvornika Redom hrvatskog pletera

# **PREDSJEDNIK REPUBLIKE HRVATSKE**

Na temelju članka 98. Ustava Republike Hrvatske i članka 2., stavak
1., Zakona o odlikovanjima i priznanjima Republike Hrvatske ("Narodne novine"
broj 20/95.), donosim

## **ODLUKU**

kojom se istaknuti hrvatski dramski umjetnik

**BORIS DVORNIK**

odlikuje

za osobit doprinos kazališnoj i filmskoj umjetnosti, a u prigodi 40.
obljetnice umjetničkog rada

### **REDOM HRVATSKOG PLETERA**

Broj: 01-051-98-16-5/1
Zagreb, 16. ožujka 1998.

Predsjednik
Republike Hrvatske
**dr. Franjo Tuđman,** v. r.

Odluka, NN 68/1998-824
## Odluka o raspisivanju javnog natječaja za dodjelu koncesije za korištenje poljoprivrednog zemljišta u vlasništvu države na području Vukovarsko-srijemske županije

### NN 68/1998 (12.5.1998.), Odluka o raspisivanju javnog natječaja za dodjelu koncesije za korištenje poljoprivrednog zemljišta u vlasništvu države na području Vukovarsko-srijemske županije

# VLADA REPUBLIKE HRVATSKE

Na temelju članka 31. stavka 1. Zakona o poljoprivrednom
zemljištu (»Narodne novine«, broj 54/94 - pročišćeni
tekst, 48/95 i 19/98) i članka 23. stavka 3. Zakona o Vladi
Republike Hrvatske (»Narodne novine«, broj 41/90, 8/91,
14/91, 53A/91, 9/92, 55/92 i 29/91), Vlada Republike Hrvatske
je na sjednici održanoj 30. travnja 1998. godine, donijela

## ODLUKU

### O RASPISIVANJU JAVNOG NATJEČAJA ZA DODJELU KONCESIJE ZA KORIŠTENJE POLJOPRIVREDNOG ZEMLJIŠTA U VLASNIŠTVU DRŽAVE NA PODRUČJU VUKOVARSKO-SRIJEMSKE ŽUPANIJE

I.

Javni natječaj za dodjelu koncesije za korištenje
poljoprivrednog zemljišta u vlasništvu države raspisuje
se za poljoprivredno zemljište koje se nalazi u Vukovarsko-srijemskoj
županiji, a prema Izvatku iz zemljišne knjige Općinskog
suda u Vinkovcima i Ureda za katastarsko-geodetske poslove Vukovarsko-srijemske
županije, Ispostava Vinkovci, kako slijedi:

*k.o. Retkovci*

- k.č.br. 4/1, oranica 3. klase, površine 9 ha 96
a 51 m2, upisane u Zk.ul.br. 1360

- k.č.br. 4/2, oranica 3. klase, površine 14 ha 74
a 25 m2, upisane u Zk.ul.br. 1360

- dio k.č.br. 55/1, voćnjak 3. klase, površine
19 ha 49 a 84 m2, upisane u Zk.ul.br. 1360

Ukupna površina: 44 ha 20 a 60 m2

*k.o. Ivankovo*

- k.č.br. 4102/1, voćnjak 2. klase, površine
25 ha 27 a 20 m2, upisane u Zk.ul.br. 3693

- k.č.br. 4103/1, voćnjak 2. klase, površine
5 ha 86 a 24 m2, upisane u Zk.ul.br. 3693

- k.č.br. 4101, oranica 4. klase, površine 1 ha 65
a 34 m2, upisane u Zk.ul.br. 3693

Ukupna površina: 32 ha 78 a 78 m2

Sveukupna površina: 76 ha 99 a 38 m2.

II.

Koncesija za korištenje poljoprivrednog zemljišta iz
točke I. ove Odluke može se dati domaćoj i stranoj
pravnoj i fizičkoj osobi za dugogodišnje nasade na
vrijeme od 30 godina, koja priloži dokaze o ispunjavanju
uvjeta propisanih člankom 31. stavkom 4. Zakona o poljoprivrednom
zemljištu.

III.

Postupak natječaja prema ovoj Odluci provest će Povjerenstvo
za dodjelu koncesija za korištenje poljoprivrednog zemljišta
u vlasništvu Republike Hrvatske uz objavu zakonom propisanih
natječajnih uvjeta.

IV.

Ova Odluka stupa na snagu danom donošenja i objavit će
se u »Narodnim novinama«.

Klasa: 320-02/98-03/01
Urbroj: 5030116-98-5
Zagreb, 30. travnja 1998.

Predsjednik
**mr. Zlatko Mateša,** v. r.

Odluka, NN 68/1998-825
## Rješenje o početku rada Graničnog prijelaza Carinske ispostave Maljevac Carinarnice Zagreb

### NN 68/1998 (12.5.1998.), Rješenje o početku rada Graničnog prijelaza Carinske ispostave Maljevac Carinarnice Zagreb

# **CARINSKA UPRAVA**

Na temelju članka 14. stavka 2. Zakona o carinskoj službi ("Narodne
novine", br. 53/91 i 106/93), ravnatelj Carinske uprave donosi

## **RJEŠENJE**

### **O POČETKU RADA GRANIČNOG PRIJELAZA CARINSKE ISPOSTAVE MALJEVAC CARINARNICE ZAGREB**

I. Granični prijelaz Carinske ispostave Maljevac, kao ustrojstvena jedinica
Carinarnice Zagreb počinje raditi 27. ožujka 1998. godine.

II. Ovo rješenje stupa na snagu danom donošenja.

Klasa: 212-02/98-01/17
Urbroj: 513-02-08/01-98-2
Zagreb, 24. travnja 1998.

Ravnatelj
**mr. Josip Knezić,** v. r.

Rješenje, NN 68/1998-826
## Popis stanica za tehnički pregled vozila ovlaštenih za ispitivanje vozila koja prevoze opasne tvari

### NN 68/1998 (12.5.1998.), Popis stanica za tehnički pregled vozila ovlaštenih za ispitivanje vozila koja prevoze opasne tvari

# **MINISTARSTVO POMORSTVA, PROMETA I VEZA**

Ministarstvo pomorstva, prometa i veza, uz suglasnost Ministarstva unutarnjih
poslova i Ministarstva gospodarstva, na temelju članka 72. stavka 2. Zakona
o prijevozu opasnih tvari ("Narodne novine", br. 97/93) objavljuje

## **POPIS**

### **STANICA ZA TEHNIČKI PREGLED VOZILA OVLAŠTENIH ZA ISPITIVANJE VOZILA KOJA PREVOZE OPASNE TVARI**

1. STP "Autoreparatura"             31000 Osijek, Sv. L. B.
                                                    Mandića 33

2. STP "Dalmacija-auto"             21000 Split, Hercegovačka 59
                                                   (Put Mostina 1)

3. CVH STP "Mehanizacija"       23000 Zadar, Murvička bb
                                                   (Put Murvice bb)

4. STP "Baotić" d.d.                   10000 Zagreb, Maksimirska
                                                    282

5. STP "Riviera servisi"               52440 Poreč, M. Vlašića bb

6. STP AK "Rijeka"                   51000 Rijeka, Preluk 10
                                                   (Dolac 11)

7. CVH STP "Autotransport"     22000 Šibenik, Velimira Škor-
                                                   pika 6

8. CVH STP "Automehanika"    10000 Zagreb, Kovinska 1

9. PTP "Autopromet"                 51000 Rijeka, Račkoga 46
                                                  (uprava)

                                                  Osječka 29-1 (stanica)

Klasa: 340-01/98-02/28
Urbroj: 530-04-98-4 IM/MB
Zagreb, 4. svibnja 1998.

Ministar
**mr. Željko Lužavec,** v. r.

Ostalo, NN 68/1998-828
## Rješenje Ustavnog suda Republike Hrvatske broj: U-III-1002/1997 od 20. travnja 1998.

### NN 68/1998 (12.5.1998.), Rješenje Ustavnog suda Republike Hrvatske broj: U-III-1002/1997 od 20. travnja 1998.

# USTAVNI SUD REPUBLIKE HRVATSKE

Ustavni sud Republike Hrvatske u Vijeću sastavljenom od dopredsjednika
Suda Jurice Malčića, kao predsjednika Vijeća te sudaca Mladena Žuvele i
mr. Vojislava Kučekovića, kao članova Vijeća u postupku povodom ustavne
tužbe Đ. Đ. iz R., na sjednici Vijeća održanoj dana 20. travnja 1998. godine,
jednoglasno je donio

## **RJEŠENJE**

I. Ustavna tužba se odbacuje.

II. Ovo rješenje objavit će se u "Narodnim novinama".

Obrazloženje

Đ. Đ. iz R. podnijela je ustavnu tužbu povodom odluke Direkcije stambenih
poslova, Odjela gradske uprave za komunalni sustav Grada R., klasa: 371-02/97-07/01151,
urbroj: 2170/001-15-00/00-97-4/SP od 14. srpnja 1997. godine.

Navedenom odlukom odbijen je zahtjev podnositeljice za sklapanje ugovora
o najmu stana te joj nije priznat pravni položaj člana obiteljskog domaćinstva,
kao ni pravni položaj zaštićenog najmoprimca.

Podnositeljica smatra da je osporena odluka nezakonita te da joj je
povrijeđeno pravo na stan.

Ustavna tužba nije dopuštena.

Prema odredbi članka 28. stavak 1. Ustavnog zakona o Ustavnom sudu Republike
Hrvatske ("Narodne novine", broj 13/91, nastavno: Ustavni zakon) svatko
može podnijeti ustavnu tužbu ako smatra da mu je odlukom sudbene, upravne
vlasti ili drugih tijela koja imaju javne ovlasti, povrijeđeno jedno od
Ustavom utvrđenih sloboda i prava čovjeka i građanina.

U konkretnom slučaju Odjel gradske uprave za komunalni sustav Grad R.,
Direkcija stambenih poslova donio je osporenu odluku temeljem odredbe članka
37. Zakona o najmu stanova ("Narodne novine", broj 91/96), kojom odredbom
je u stavku 2. propisano da ako najmodavac smatra da ni jedna od osoba
zatečenih u stanu na dan stupanja na snagu ovog Zakona nema pravni položaj
nositelja stanarskog prava, te osobe mogu pokrenuti postupak pred sudom
radi utvrđivanja pravnog položaja zaštićenog najmoprimca.

Najmodavac je osporenom odlukom izvijestio podnositeljicu kako smatra
da ona nema pravni položaj nositelja stanarskog prava, te da pravnu zaštitu
može ostvariti pred nadležnim sudom. Tom odlukom ne odlučuje se o nekom
spornom odnosu, pravu ili obvezi podnositeljice.

Slijedom navedenog, osporena odluka nije odluka sudbene, upravne vlasti
ili drugih tijela koja imaju javne ovlasti u smislu odredbe stavka 1. članka
28. Ustavnog zakona povodom koje je dopušteno podnijeti ustavnu tužbu zbog
povrede ustavnog prava.

Stoga je temeljem članka 26. Ustavnog zakona, a u svezi sa člankom 58.
Poslovnika Ustavnog suda Republike Hrvatske ("Narodne novine", broj 29/94)
odlučeno kao u izreci.

Odluka o objavi temelji se na odredbi članka 20. stavak 1. Ustavnog
zakona.

Broj: U-III-1002/1997.
Zagreb, 20. travnja 1998.

USTAVNI SUD REPUBLIKE HRVATSKE

Predsjednik Vijeća
**Jurica Malčić,** v. r.

Rješenje, NN 68/1998-830
## Ispravak rješenja Ustavnog suda Republike Hrvatske broj: U-I-1203/1997.

### NN 68/1998 (12.5.1998.), Ispravak rješenja Ustavnog suda Republike Hrvatske broj: U-I-1203/1997.

U "Narodnim novinama", broj 50/1998. objavljeno je rješenje Ustavnog
suda Republike Hrvatske broj U-I-1203/1997. u kojoj je ustanovljena pogreška
pa se daje

## **ISPRAVAK**

### **rješenja Ustavnog suda Republike Hrvatske broj U-I-1203/1997.**

Prilikom uspoređivanja objavljenog teksta sa njegovim izvornikom ustanovljena
je pogreška.

U obrazloženju u 1. stavak 4. retku umjesto ("Narodne novine", broj
69/96)" treba stajati ("Narodne novine", broj 69/97").

Broj: Su-15/1998-70
Zagreb, 7. svibnja 1998.

Glavni tajnik
**Josip Bedrač** v. r.

NAPOMENA: Izvršena ispravka na web stranici u broju 50.

Ostalo, NN 68/1998-831
## Ispravak odluke Ustavnog suda Republike Hrvatske broj: U-III-1020/1994.

### NN 68/1998 (12.5.1998.), Ispravak odluke Ustavnog suda Republike Hrvatske broj: U-III-1020/1994.

U "Narodnim novinama", broj 32/1998. objavljena je odluka Ustavnog suda
Republike Hrvatske broj U-III-1020/1994. u kojoj je ustanovljena pogreška
pa se daje

## **ISPRAVAK**

### **odluke Ustavnog suda Republike Hrvatske broj U-III-1020/1994.**

Prilikom uspoređivanja objavljenog teksta sa njegovim izvornikom ustanovljena
je pogreška.

U obrazloženju u 10. stavak 1. retku umjesto riječi "članku 89." treba
stajati "članku 98."

Broj: Su-15/1998-35
Zagreb, 6. svibnja 1998.

Glavni tajnik
**Josip Bedrač** v. r.

NAPOMENA: Izvršena ispravka na web stranici u broju 32.

Ostalo, NN 68/1998-832
## Naredba o visini naknade za svjedodžbu o zdravstvenom stanju životinja

### NN 70/1998 (15.5.1998.), Naredba o visini naknade za svjedodžbu o zdravstvenom stanju životinja

# **MINISTARSTVO POLJOPRIVREDE I ŠUMARSTVA**

Na temelju članka 108. stavak 3. Zakona o veterinarstvu ("Narodne novine",
br. 70/97), ministar poljoprivrede i šumarstva donosi

## **NAREDBU**

### **O VISINI NAKNADE ZA SVJEDODŽBU O ZDRAVSTVENOM STANJU ŽIVOTINJA**

I.

Za izdavanje svjedodžbe o zdravstvenom stanju životinja plaća se naknada
za svaku vrstu i kategoriju životinja u visini i to:

*kuna*

 1. kopitari:

     - konj                                               17,00

     - ždrijebe do 3 mj. starosti                10,00

     - magarac, mazga i mula                      3,00

 2. papkari:

    - govedo                                            17,00

    - tele do 3 mj. starosti                         10,00

    - svinja                                                 2,00

    - prase do 2 mj. starosti                       0,80

    - ovca i koza                                       1,50

    - janje i jare do 2 mj. starosti               0,80

 3. perad:

   - perad do 10 dana starosti                   0,01

   - brojler                                               0,02

   - ostala perad                                      0,05

 4. pas                                                    6,00

 5. mačka                                               3,00

 6. kunići

   - kunić za rasplod                               0,20

   - kunić mladi                                       0,05

 7. pčele po košnici                                1,50

 8. ribe iz uzgajališta po kg                      0,03

 9. puževi po kg                                      0,03

10. divljač

   - krupna divljač dlakava                    10,00

   - krupna divljač pernata                       3,00

   - sitna divljač dlakava                          2,50

   - sitna divljač do 10 dana starosti         0,01

   - ostala pernata divljač                        0,05

II.

Stupanjem na snagu ove naredbe prestaje vrijediti Naredba o visini naknade
za izdavanje svjedodžbe o zdravstvenom stanju životinja ("Narodne novine",
br. 13/93).

III.

Ova naredba stupa na snagu osmog dana od dana objave u "Narodnim novinama".

Klasa: 322-1/98-1/417
Urbroj: 525-06-98-01
Zagreb, 7. svibnja 1998.

Ministar
poljoprivrede i šumarstva
**mr. Zlatko Dominiković,** v. r.

Naredba, NN 70/1998-845
## Rješenje Ustavnog suda Republike Hrvatske broj: U-III-14/1998 od 4. svibnja 1998.

### NN 70/1998 (15.5.1998.), Rješenje Ustavnog suda Republike Hrvatske broj: U-III-14/1998 od 4. svibnja 1998.

# USTAVNI SUD REPUBLIKE HRVATSKE

Ustavni sud Republike Hrvatske u Vijeću sastavljenom od dopredsjednika
Suda Jurice Malčića, kao predsjednika Vijeća te sudaca Mladena Žuvele i
mr. Vojislava Kučekovića, kao članova Vijeća u postupku povodom ustavne
tužbe Đ. B. iz K., na sjednici Vijeća održanoj 4. svibnja 1998. godine,
jednoglasno je donio

## **RJEŠENJE**

I. Ustavna tužba se odbacuje.

II. Ovo rješenje objavit će se u "Narodnim novinama".

Obrazloženje

Đ. B. iz K., zastupan po punomoćniku S. N., odvjetniku iz Z., podnio
je ustavnu tužbu u povodu rješenja Županijskog suda u S., broj: Gž-477/97
od 30. listopada 1997. godine.

Navedenim rješenjem odbijena je žalba podnositelja i potvrđeno rješenje
prvostupanjskog suda. Rješenjem suda prvog stupnja odbačena je revizija
podnositelja. U konkretnoj parnici radi se o sporu iz odnosa korištenja
stana.

Podnositelj smatra da su mu navedenim odlukama povrijeđena ustavna prava
iz članka 5. stavak 2. i članka 14. stavak 2. te odredba članka 115. stavak
3. Ustava Republike Hrvatske.

Ustavna tužba nije dopuštena.

Članak 28. stavak 2. Ustavnog zakona o Ustavnom sudu Republike Hrvatske
("Narodne novine", broj 13/91), određuje da ako je zbog povrede ustavnih
prava dopušten drugi pravni put, ustavna tužba može se podnijeti tek nakon
što je taj pravni put iscrpljen.

U stavku 3. citiranog članka propisano je da u stvarima u kojima je
dopušten upravni spor, odnosno revizija u parničnom ili izvanparničnom
postupku, pravni put je iscrpljen nakon što je odlučeno i o tim pravnim
sredstvima.

Člankom 400. stavkom 3. Zakona o parničnom postupku ("Narodne novine",
broj 53/91 i 91/92) određeno je da je revizija uvijek dopuštena protiv
rješenja drugostupanjskog suda kojim se podnesena žalba odbacuje odnosno
kojim se potvrđuje rješenje prvostupanjskog suda o odbacivanju revizije.

Sukladno izloženom, podnošenje ustavne tužbe protiv rješenja Županijskog
suda u S., broj: Gž-477/97 od 30. listopada 1997. godine, u konkretnom
slučaju je preuranjeno, te time nije ispunjena jedna od pretpostavki za
podnošenje ustavne tužbe, a to je iscrpljenost dopuštenog pravnog puta.

Slijedom iznijetog, na temelju članka 26. Ustavnog zakona, a u svezi
s člankom 58. Poslovnika Ustavnog suda Republike Hrvatske ("Narodne novine",
broj 29/94), odlučeno je kao u izreci.

Odluka o objavi temelji se na odredbi članka 20. stavak 1. Ustavnog
zakona.

Broj: U-III-14/1998
Zagreb, 4. svibnja 1998.

USTAVNI SUD REPUBLIKE HRVATSKE

Predsjednik Vijeća **Jurica Malčić,** v. r.

Rješenje, NN 70/1998-848
## Rješenje Ustavnog suda Republike Hrvatske broj: U-III-812/1997 od 4. svibnja 1998.

### NN 70/1998 (15.5.1998.), Rješenje Ustavnog suda Republike Hrvatske broj: U-III-812/1997 od 4. svibnja 1998.

# USTAVNI SUD REPUBLIKE HRVATSKE

Ustavni sud Republike Hrvatske u Vijeću sastavljenom od dopredsjednika
Suda Jurice Malčića, kao predsjednika Vijeća te sudaca Mladena Žuvele i
mr. Vojislava Kučekovića, kao članova Vijeća u postupku povodom ustavne
tužbe Republičkog fonda mirovinskog i invalidskog osiguranja radnika Hrvatske,
na sjednici Vijeća održanoj dana 4. svibnja 1998. godine, jednoglasno je
donio

## **RJEŠENJE**

I. Ustavna tužba se odbacuje.

II. Ovo rješenje objavit će se u "Narodnim novinama".

Obrazloženje

Republički fond mirovinskog i invalidskog osiguranja radnika Hrvatske
(u nastavku: RF MIORH), zastupan po direktoru mr. D. Z., podnio je ustavnu
tužbu povodom presude Upravnog suda Republike Hrvatske, broj Us-5535/1995-4
od 11. prosinca 1996. godine, kojom je u upravnom sporu radi prava na starosnu
mirovinu uvažena tužba S. V., te je poništeno rješenje RF MIORH-a od 24.
svibnja 1995. godine.

Podnositelj smatra da su navedenom presudom povrijeđeni materijalni
propisi kojima je regulirano mirovinsko i invalidsko osiguranje.

Ustavna tužba nije dopuštena.

Odredbom članka 28. stavak 1. Ustavnog zakona o Ustavnom sudu Republike
Hrvatske ("Narodne novine", broj 13/91, nastavno: Ustavni zakon) propisano
je da svatko može podnijeti ustavnu tužbu ako smatra da mu je odlukom sudbene,
upravne vlasti ili drugih tijela koja imaju javne ovlasti povrijeđeno jedno
od Ustavom utvrđenih sloboda i prava čovjeka i građanina.

RF MIORH je tijelo koje ima javne ovlasti i koje je u konkretnom slučaju
donijelo osporene odluke u postupku koji je prethodio upravnom sporu. Stoga
RF MIORH nije ovlašten podnijeti ustavnu tužbu.

Premda je odredbom članka 28. stavak 1. Ustavnog zakona propisano da
ustavnu tužbu može podnijeti svatko, to pravo podnošenja ustavne tužbe
ne odnosi se na tijelo koje je donijelo osporavani akt.

Slijedom navedenog, temeljem odredbe članka 26. Ustavnog zakona, u svezi
sa člankom 58. Poslovnika Ustavnog suda Republike Hrvatske ("Narodne novine",
broj 29/94), riješeno je kao u izreci.

Odluka o objavi temelji se na odredbi članka 20. stavak 1. Ustavnog
zakona.

Broj: U-III-812/1997
Zagreb, 4. svibnja 1998.

USTAVNI SUD REPUBLIKE HRVATSKE

Predsjednik Vijeća **Jurica Malčić,** v. r.

Rješenje, NN 70/1998-849
## Rješenje Ustavnog suda Republike Hrvatske broj: U-III-1026/1997 od 4. svibnja 1998.

### NN 70/1998 (15.5.1998.), Rješenje Ustavnog suda Republike Hrvatske broj: U-III-1026/1997 od 4. svibnja 1998.

# USTAVNI SUD REPUBLIKE HRVATSKE

Ustavni sud Republike Hrvatske u Vijeću sastavljenom od dopredsjednika
Suda Jurice Malčića, kao predsjednika Vijeća te sudaca Mladena Žuvele i
mr. Vojislava Kučekovića, kao članova Vijeća u postupku povodom ustavne
tužbe M. I. iz K. T., na sjednici Vijeća održanoj dana 4. svibnja 1998.
godine, jednoglasno je donio

## **RJEŠENJE**

I. Ustavna tužba se odbacuje.

II. Ovo rješenje objavit će se u "Narodnim novinama".

Obrazloženje

M. I., dipl. pravnik, iz K. T., natjecao se je za mjesto suca Županijskog
suda u Z., te je podnio ustavnu tužbu u povodu odluke koja je donijeta
na sjednici Državnog sudbenog vijeća. Ta odluka mu je priopćena u obavijesti
Državnog sudbenog vijeća, broj: INS-305/97 od 16. srpnja 1997. godine.

U navedenoj obavijesti Državno sudbeno vijeće je izvijestilo podnositelja
da, na temelju članka 121. stavka 1. Ustava Republike Hrvatske i članka
12. stavka 1. alineje 1. Zakona o Državnom sudbenom vijeću ("Narodne novine",
broj 58/93) na sjednici održanoj 4. srpnja 1997., nije imenovalo suce Županijskog
suda u Z.

Podnositelj smatra da su mu time što nije imenovan za suca Županijskog
suda u Z., povrijeđena ustavna prava iz članka 14., 19., 26., 38. i 44.,
te temeljne ustavne odredbe iz članaka 3., 4. i članka 5. stavak 2., kao
i odredbe Ustava iz glave o ustrojstvu državne vlasti sadržane u člancima
115. i 119. Ustava Republike Hrvatske.

Ustavna tužba nije dopuštena.

Prema odredbi članka 28. stavak 1. Ustavnog zakona o Ustavnom sudu Republike
Hrvatske ("Narodne novine", broj 13/91 - u nastavku: Ustavni zakon) svatko
može podnijeti ustavnu tužbu ako smatra da mu je odlukom sudbene, upravne
vlasti ili drugih tijela koje imaju javne ovlasti, povrijeđeno jedno od
Ustavom utvrđenih sloboda i prava čovjeka i građanina.

Kako navedena obavijest nije odluka sudbene vlasti u smislu odredbe
stavka 1. članka 28. Ustavnog zakona povodom koje je dopušteno podnijeti
ustavnu tužbu zbog povrede ustavnog prava, to je na temelju članka 26.
Ustavnog zakona, a u svezi s člankom 58. Poslovnika Ustavnog suda Republike
Hrvatske ("Narodne novine", broj 29/94) odlučeno kao u izreci.

Odluka o objavi temelji se na odredbi članka 20. stavak 1. Ustavnog
zakona.

Broj: U-III-1026/1997
Zagreb, 4. svibnja 1998.

USTAVNI SUD REPUBLIKE HRVATSKE

Predsjednik Vijeća
**Jurica Malčić**, v. r.

Rješenje, NN 70/1998-851
## Rješenje Ustavnog suda Republike Hrvatske broj: U-III-45/1997 od 27. travnja 1998.

### NN 70/1998 (15.5.1998.), Rješenje Ustavnog suda Republike Hrvatske broj: U-III-45/1997 od 27. travnja 1998.

# **USTAVNI SUD REPUBLIKE HRVATSKE**

Ustavni sud Republike Hrvatske u Vijeću sastavljenom od dopredsjednika
Suda Jurice Malčića, kao predsjednika Vijeća te sudaca Mladena Žuvele i
mr. Vojislava Kučekovića, kao članova Vijeća u postupku povodom ustavne
tužbe T. P. iz P., na sjednici Vijeća održanoj 27. IV. 1998. godine, jednoglasno
je donio

## **RJEŠENJE**

I. Ustavna tužba se odbacuje.

II. Ovo rješenje objavit će se u "Narodnim novinama".

Obrazloženje

T. P. iz P. podnio je ustavnu tužbu povodom odluke Državnog sudbenog
vijeća. broj: K-2/96 od 28. studenoga 1996. godine, kojom se ne odobrava
vođenje kaznenog postupka protiv okrivljenog J. Š., suca Županijskog suda
u P.. Državno sudbeno vijeće donijelo je osporenu odluku temeljem odredbe
članka 9. Zakona o sudovima ("Narodne novine", broj 3/94 i 131/97) kojom
odredbom je u stavku 3. propisano da sudac ne smije biti pritvoren niti
se protiv njega smije pokrenuti kazneni postupak bez odobrenja Državnog
sudbenog vijeća.

Podnositelj ustavne tužbe smatra da su mu osporenom odlukom povrijeđena
ustavna prava iz članaka 14. stavak 2., 18., 19. i 26., kao i da su povrijeđene
odredbe članaka 3. i 115. Ustava Republike Hrvatske.

Ustavna tužba nije dopuštena.

Odredbom članka 28. stavak 1. Ustavnog zakona o Ustavnom sudu Republike
Hrvatske ("Narodne novine", broj 13/91, nastavno: Ustavni zakon) propisano
je da svatko može podnijeti Ustavnom sudu ustavnu tužbu ako smatra da mu
je odlukom sudbene, upravne vlasti, ili drugih tijela koja imaju javne
ovlasti, povrijeđeno jedno od Ustavom utvrđenih sloboda i prava čovjeka
i građanina.

U konkretnom slučaju ne radi se o odluci sudbene, upravne vlasti, ili
drugih tijela koja imaju javne ovlasti u smislu odredbe stavka 1. članka
28. Ustavnog zakona povodom koje je dopušteno podnijeti ustavnu tužbu.

Stoga je temeljem članka 26. Ustavnog zakona, a u svezi sa člankom 58.
Poslovnika Ustavnog suda Republike Hrvatske ("Narodne novine, broj 29/94)
riješeno kao u izreci.

Odluka o objavi temelji se na odredbi članka 20. stavak 1. Ustavnog
zakona.

Broj: U-III-45/1997
Zagreb, 27. travnja 1998.

USTAVNI SUD REPUBLIKE HRVATSKE

Predsjednik Vijeća
**Jurica Malčić,** v. r.

Rješenje, NN 70/1998-852
## Ispravak rješenja Ustavnog suda Republike Hrvatske broj U-III-931/1996.

### NN 70/1998 (15.5.1998.), Ispravak rješenja Ustavnog suda Republike Hrvatske broj U-III-931/1996.

U "Narodnim novinama", broj 54/1998. objavljeno je rješenje Ustavnog
suda Republike Hrvatske broj U-III-931/1996. u kojem je ustanovljena pogreška
pa se daje

## **ISPRAVAK**

### **RJEŠENJA USTAVNOG SUDA REPUBLIKE HRVATSKE BROJ U-III-931/1996.**

Prilikom uspoređivanja objavljenog teksta sa njegovim izvornikom ustanovljena
je pogreška.

U obrazloženju u 6. retku umjesto riječi "rešenjem" treba stajati riječ
"rješenjem".

NAPOMENA: Napravljena ispravka na web stranici u broju 54.

Broj: Su-15/1998-70
Zagreb, 7. svibnja 1998.

Glavni tajnik
**Josip Bedrač,** v. r.

Ostalo, NN 70/1998-853
## Ispravak odluka Ustavnog suda Republike Hrvatske broj U-III-1013/1994.

### NN 70/1998 (15.5.1998.), Ispravak odluka Ustavnog suda Republike Hrvatske broj U-III-1013/1994.

U "Narodnim novinama", broj 54/1998. objavljena je odluka Ustavnog suda
Republike Hrvatske broj U-III-1013/1994. u kojoj je ustanovljena pogreška
pa se daje

## **ISPRAVAK**

### **ODLUKA USTAVNOG SUDA REPUBLIKE HRVATSKE BROJ U-III-1013/1994.**

Prilikom uspoređivanja objavljenog teksta sa njegovim izvornikom ustanovljena
je pogreška.

U preambuli u 2. retku umjesto "Zlatko Bartovčak" treba stajati "Zdravko
Bartovčak".

NAPOMENA: Napravljena ispravka na web stranici u broju 54.

Broj: Su-15/1998-70
Zagreb, 7. svibnja 1998.

Glavni tajnik
**Josip Bedrač**

Ostalo, NN 70/1998-854
## Odluka o postavljenju Božidara Gagre izvanrednog i opunomoćenog veleposlanika Republike Hrvatske u Kraljevini Maroko i za izvanrednog i opunomoćenog veleposlanika Republike Hrvatske u Republici Tunis

### NN 71/1998 (19.5.1998.), Odluka o postavljenju Božidara Gagre izvanrednog i opunomoćenog veleposlanika Republike Hrvatske u Kraljevini Maroko i za izvanrednog i opunomoćenog veleposlanika Republike Hrvatske u Republici Tunis

# **PREDSJEDNIK REPUBLIKE HRVATSKE**

Na osnovi članka 99. stavka 2. Ustava Republike Hrvatske i članka 22.
Zakona o vanjskim poslovima ("Narodne novine" broj 48/96.), donosim

## **ODLUKU**

kojom postavljam BOŽIDARA GAGRU izvanrednog i opunomoćenog veleposlanika
Republike Hrvatske u Kraljevini Maroko, i za izvanrednog i opunomoćenog
veleposlanika Republike Hrvatske u Republici Tunis, sa sjedištem u Rabatu.

Ova Odluka stupa na snagu danom donošenja.

Broj: 081-98-1078/1
Zagreb, 12. svibnja 1998.

Predsjednik
Republike Hrvatske
**dr. Franjo Tuđman,** v. r.

Odluka, NN 71/1998-855
## Odluka o odlikovanju Zvonka Špišića Redom hrvatskog pletera Spomenicom domovinske zahvalnosti

### NN 71/1998 (19.5.1998.), Odluka o odlikovanju Zvonka Špišića Redom hrvatskog pletera Spomenicom domovinske zahvalnosti

# **PREDSJEDNIK REPUBLIKE HRVATSKE**

Na temelju članka 98. Ustava Republike Hrvatske i članka 2., stavak
1., Zakona o odlikovanjima i priznanjima Republike Hrvatske ("Narodne novine",
broj 20/95.), donosim

## **ODLUKU**

kojom se istaknuti hrvatski skladatelj

### **ZVONKO ŠPIŠIĆ**

odlikuje

za osebujni doprinos razvitku hrvatske zabavne glazbe,
a u prigodi 40. obljetnice umjetničkog rada.

**REDOM HRVATSKOG PLETERA
SPOMENICOM DOMOVINSKE ZAHVALNOSTI**

Broj: 01-051-98-16-6/1

Zagreb, 7. svibnja 1998.

Predsjednik
Republike Hrvatske
**dr. Franjo Tuđman,** v. r.

Odluka, NN 71/1998-856
## Odluka o promjeni svote carine po mjernoj jedinici pri uvozu pojedinih poljoprivrednih proizvoda iz Dodatka A

### NN 71/1998 (19.5.1998.), Odluka o promjeni svote carine po mjernoj jedinici pri uvozu pojedinih poljoprivrednih proizvoda iz Dodatka A

# **VLADA REPUBLIKE HRVATSKE**

Na temelju članka 7. Zakona o carinskoj tarifi ("Narodne novine", br.
49/96 i 80/96), Vlada Republike Hrvatske je na sjednici održanoj 14. svibnja
1998. donijela

## **ODLUKU**

### **O PROMJENI SVOTE CARINE PO MJERNOJ JEDINICI PRI UVOZU POJEDINIH POLJOPRIVREDNIH PROIZVODA IZ DODATKA A**

I.

Visina svote carine po mjernoj jedinici pri uvozu poljoprivrednih proizvoda
iz ovih tarifnih oznaka Dodatka A Carinske tarife mijenja se i iznosi:

|  |  |  |  |  |
| --- | --- | --- | --- | --- |
| Tarifni  broj  Carinske  tarife | Tarifna    oznaka | Naziv | Mjerna     jedinica | Svota  carine  u kunama   po mjernoj   jedinici |
| 07.06 |  | Mrkva, bijela repa, cikla, celer,  korjenaš, rotkvica i slično jestivo   korjenasto povrće, svježe ili rashlađeno |  |  |
|  | 0706.10 | - - mrkva, bijela repa | kg | 0.00 |
| 08.10 |  | Ostalo svježe voće |  |  |
|  | 0810.10 | - jagode | kg | 3.50 |
| 17.01 |  | Šećer od šećerne trske i šećerne repe  i kemijski čista saharoza u krutom stanju: |  |  |
|  | 1701.9 | - ostalo: |  |  |
|  | 1701.99 | - - ostalo: |  |  |
|  | 1701.991 | - - - šećer od šećerne trske ili   repe, rafinirani | kg | 2.40 |
| 17.02 |  | Ostali šećeri, uključujući kemij ski čistu laktozu,   maltozu, glukozu i fruktozu, u krutom stanju; šećerni   sirupi bez dodat- nih tvari za aromatizaciju ili za bojenje;   umjetni med i mješavi ne umjetnog i prirodnog meda;   karamel |  |  |
|  | 1702.90 | - ostalo, uključujući invertni šećer |  |  |
|  | 1702.904 | - - - šećer iz tarifnog broja   17.01u vodenoj otopini | kg | 2.10 |

II.

Danom stupanja na snagu ove Odluke prestaje važiti sadržaj Dodatka A
- Svota carine po mjernoj jedinici robe za poljoprivredne i prehrambene
proizvode - unutar Carinske tarife ("Narodne novine", br. 49/96, 73/96,
81/96, 93/96, 11/97, 32/97, 51/97, 73/97, 76/97, 96/97, 101/97, 112/97,
119/97, 139/97, 142/97, 5/98, 19/98, 24/98, 35/98, 48/98), za tarifne oznake
navedene u ovoj Odluci.

III.

Ova Odluka stupa na snagu četvrtog dana od dana objave u "Narodnim novinama".

Klasa: 413-01/96-03/02
Urbroj: 5030116-98-18
Zagreb, 14. svibnja 1998.

Predsjednik
**mr. Zlatko Mateša,** v. r.

Odluka, NN 71/1998-857
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Odluka o prestanku važenja Odluke o zabrani uvoza živih svinja za klanje i svinjskog mesa

### NN 71/1998 (19.5.1998.), Odluka o prestanku važenja Odluke o zabrani uvoza živih svinja za klanje i svinjskog mesa

# **VLADA REPUBLIKE HRVATSKE**

Na temelju članka 55. stavka 1. i članka 56. podstavka 2. Zakona o trgovini
("Narodne novine", broj 11/96) Vlada Republike Hrvatske je na sjednici
održanoj 14. svibnja 1998. godine, donijela

## **ODLUKU**

### **O PRESTANKU VAŽENJA ODLUKE O ZABRANI UVOZA ŽIVIH SVINJA ZA KLANJE I SVINJSKOG MESA**

I.

Odluka o zabrani uvoza živih svinja za klanje i svinjskog mesa ("Narodne
novine", broj 44/98), prestaje važiti.

II.

Ova Odluka stupa na snagu danom objave u "Narodnim novinama".

Klasa: 331-03/98-01/04
Urbroj: 5030116-98-3
Zagreb, 14. svibnja 1998.

Predsjednik
**mr. Zlatko Mateša**, v. r.

Odluka, NN 71/1998-858
## Odluka o prijenosu sredstava (nekretnine, pokretnine i materijalna prava) u vlasništvo Hrvatske kontrole zračne plovidbe, društvo s ograničenom odgovornošću

### NN 71/1998 (19.5.1998.), Odluka o prijenosu sredstava (nekretnine, pokretnine i materijalna prava) u vlasništvo Hrvatske kontrole zračne plovidbe, društvo s ograničenom odgovornošću

# **VLADA REPUBLIKE HRVATSKE**

Na temelju članka 3. Zakona o Vladi Republike Hrvatske ("Narodne novine",
br. 41/90, 8/91, 14/91, 53A/91, 9/92, 55/92 i 29/94) i članka 28. Zakona
o osnutku Hrvatske kontrole zračne plovidbe ("Narodne novine", br. 19/98),
Vlada Republike Hrvatske je na sjednici održanoj 14. svibnja 1998. godine,
donijela

## **ODLUKU**

### **O PRIJENOSU SREDSTAVA (NEKRETNINE, POKRETNINE I MATERIJALNA PRAVA) U VLASNIŠTVU HRVATSKE KONTROLE ZRAČNE PLOVIDBE, DRUŠTVO S OGRANIČENOM ODGOVORNOŠĆU**

I.

Prenose se sredstva (nekretnine, pokretnine i materijalna prava) koja
je na dan 31. prosinca 1997. godine koristila Uprava kontrole leta u sastavu
Ministarstva pomorstva, prometa i veza, u vlasništvu Hrvatske kontrole
zračne plovidbe, društvo s ograničenom odgovornošću (u daljnjem tekstu:
Društvo).

II.

Sredstva iz točke I. ove Odluke, koja se prenose u vlasništvo Društva,
čini:

IMOVINA u vrijednosti 330.595.978,00 kn koja je specificirana u aktu
koji je sastavni dio ove Odluke i čuva se u Ministarstvu pomorstva, prometa
i veza - Uprava kontrole leta.

III.

Ova odluka stupa na snagu danom donošenja i objavit će se u "Narodnim
novinama".

Klasa: 343-08/98-01/02
Urbroj: 5030116-98-3
Zagreb, 14. svibnja 1998.

Predsjednik
**mr. Zlatko Mateša,** v. r.

Odluka, NN 71/1998-859
## Rješenje o razrješenju Ivana Hodalića, položaja savjetnika potpredsjednika Vlade Republike Hrvatske

### NN 71/1998 (19.5.1998.), Rješenje o razrješenju Ivana Hodalića, položaja savjetnika potpredsjednika Vlade Republike Hrvatske

# **VLADA REPUBLIKE HRVATSKE**

Na temelju članka 23. stavka 4. Zakona o Vladi Republike Hrvatske ("Narodne
novine" br. 41/90, 8/91, 14/91, 53A/91, 9/92, 55/92 i 29/94) i članka 8.
stavka 2. Uredbe o Stručnoj službi Vlade Republike Hrvatske ("Narodne novine",
broj 52/90), Vlada Republike Hrvatske je na sjednici održanoj 14. svibnja
1998. godine donijela

## **RJEŠENJE**

### **O RAZRJEŠENJU SAVJETNIKA POTPREDSJEDNIKA VLADE REPUBLIKE HRVATSKE**

Razrješuje se IVAN HODALIĆ položaja savjetnika potpredsjednika Vlade
Republike Hrvatske, te mu prestaje radni odnos s danom 30. travnja 1998.,
radi odlaska na novu dužnost.

Klasa: 080-02/98-02/42
Urbroj: 50304/2-98-01
Zagreb, 14. svibnja 1998.

Predsjednik
**mr. Zlatko Mateša**, v. r.

Rješenje, NN 71/1998-860
## Rješenje o razrješenju Mihajla Šoldre dužnosti člana Upravnog vijeća Hrvatskog registra brodova

### NN 71/1998 (19.5.1998.), Rješenje o razrješenju Mihajla Šoldre dužnosti člana Upravnog vijeća Hrvatskog registra brodova

# **VLADA REPUBLIKE HRVATSKE**

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
14. stavka 2. Zakona o Hrvatskom registru brodova ("Narodne novine", broj
81/96), Vlada Republike Hrvatske je na sjednici održanoj 14. svibnja 1998.
donijela

## **RJEŠENJE**

### **O RAZRJEŠENJU ČLANA UPRAVNOG VIJEĆA HRVATSKOG REGISTRA BRODOVA**

Razrješuje se kap. MIHAJLO ŠOLDRA dužnosti člana Upravnog vijeća Hrvatskog
registra brodova.

Klasa: 080-02/98-02/39
Urbroj: 50304/2-98-1
Zagreb, 14. svibnja 1998.

Predsjednik
**mr. Zlatko Mateša**, v. r.

Rješenje, NN 71/1998-861
## Rješenje o imenovanju Andrije Bednjičkog članom Upravnog vijeća Hrvatskog registra brodova

### NN 71/1998 (19.5.1998.), Rješenje o imenovanju Andrije Bednjičkog članom Upravnog vijeća Hrvatskog registra brodova

# **VLADA REPUBLIKE HRVATSKE**

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
14. stavka 2. Zakona o Hrvatskom registru brodova ("Narodne novine", broj
81/96), Vlada Republike Hrvatske je na sjednici održanoj 14. svibnja 1998.
donijela

## **RJEŠENJE**

### **O IMENOVANJU ČLANA UPRAVNOG VIJEĆA HRVATSKOG REGISTRA BRODOVA**

Imenuje se ANDRIJA BEDNJIČKI članom Upravnog vijeća Hrvatskog registra
brodova.

Klasa: 080-02/98-01/82
Urbroj: 50304/2-98-1
Zagreb, 14. svibnja 1998.

Predsjednik
**mr. Zlatko Mateša**, v. r.

Rješenje, NN 71/1998-862
## Odluka o izmjeni Odluke o uvjetima za odobrenje kratkoročnog kredita na osnovi zaloga vrijednosnih papira (lombardni krediti)

### NN 71/1998 (19.5.1998.), Odluka o izmjeni Odluke o uvjetima za odobrenje kratkoročnog kredita na osnovi zaloga vrijednosnih papira (lombardni krediti)

# **HRVATSKA NARODNA BANKA**

Na temelju članka 15. i članka 67. stavka 1. točke 10. Zakona o Hrvatskoj
narodnoj banci ("Narodne novine", broj 35/95 - pročišćeni tekst) Savjet
Hrvatske narodne banke, na sjednici održanoj 13. svibnja 1998. godine,
donio je

## **ODLUKU**

### **O IZMJENI ODLUKE O UVJETIMA ZA ODOBRENJE KRATKOROČNOG KREDITA NA OSNOVI ZALOGA VRIJEDNOSNIH PAPIRA (LOMBARDNI KREDITI)**

I.

U točki III. Odluke o uvjetima za odobrenje kratkoročnih kredita na
osnovi zaloga vrijednosnih papira (lombardni kredit) ("Narodne novine",
broj 76/96 i 48/98) broj "12" zamjenjuje se brojem "18".

II.

Ova Odluka stupa na snagu danom objave u "Narodnom novinama".

O. br. 427/98.
Zagreb, 13. svibnja 1998.

Predsjednik Savjeta
Hrvatske narodne banke
guverner
Hrvatske narodne banke
**dr. Marko Škreb,** v. r.

Odluka, NN 71/1998-864
## Rješenje o izdavanju odobrenja za poslovanje društvu za upravljanje fondovima HYPO INVEST d.d. iz Zagreba

### NN 71/1998 (19.5.1998.), Rješenje o izdavanju odobrenja za poslovanje društvu za upravljanje fondovima HYPO INVEST d.d. iz Zagreba

# **KOMISIJA ZA VRIJEDNOSNE PAPIRE REPUBLIKE HRVATSKE**

Komisija za vrijednosne papire Republike Hrvatske, temeljem odredbi
članka 12. stavka (1) točke 2. Zakona o izdavanju i prometu vrijednosnim
papirima ("Narodne novine", broj 107/95) i članka 18. stavka (1) Zakona
o investicijskim fondovima ("Narodne novine" , broj 107/95), rješavajući
o zahtjevu društva za upravljanje fondovima HYPO INVEST d.d. Zagreb, Koturaška
47, koje zastupa uprava društva, a za izdavanje odobrenja za poslovanje,
donosi

## **RJEŠENJE**

### **O ODOBRENJU ZA POSLOVANJE DRUŠTVA ZA UPRAVLJANJE FONDOVIMA**

1. Društvu za upravljanje fondovima HYPO INVEST d.d. Zagreb, Koturaška
47, koje je upisano u sudski registar Trgovačkog suda u Zagrebu s MBS 080205037,
daje se odobrenje za poslovanje.

2. Ovo rješenje objavljuje se u "Narodnim novinama".

Klasa: UP/I-450-08/98-01/17
Urbroj: 567-02/98-8
Zagreb, 12. svibnja 1998.

Predsjednik Komisije
**Ivica Smiljan,** v. r.

Rješenje, NN 71/1998-865
## Ispravak Pravilnika o držanju pčela

### NN 71/1998 (19.5.1998.), Ispravak Pravilnika o držanju pčela

Nakon izvršenog uspoređivanja s izvornim tekstom utvrđene su pogreške
u Pravilniku o držanju pčela objavljenom u "Narodnim novinama" broj 60.
od 24. travnja 1998. godine, te se daje

## **ISPRAVAK**

### **PRAVILNIKA O DRŽANJU PČELA**

Iza članka 19. dodaje se članak 20. koji glasi:

Članak 20.

Ovaj Pravilnik stupa na snagu osmog dana od dana objave u "Narodnim
novinama".

NAPOMENA: Izvršena ispravka na web stranici u broju 60.

Klasa: 011-02/98-01/40
Urbroj: 525-01-98-02
Zagreb, 14. svibnja 1998.

Ministar
**mr. Zlatko Dominiković,** v. r.

Ostalo, NN 71/1998-866
## Ispravak Pravilnika o mjeriteljskim zahtjevima za utege nazivne mase od 1 mg do 50 kg

### NN 71/1998 (19.5.1998.), Ispravak Pravilnika o mjeriteljskim zahtjevima za utege nazivne mase od 1 mg do 50 kg

Nakon izvršenog uspoređivanja s izvornim tekstom utvrđena je pogreška
u Pravilniku o mjeriteljskim zahtjevima za utege nazivne mase od 1 mg do
50 kg objavljenom u "Narodnim novinama" broj 56/98. od 20. travnja 1998.
godine, te se daje slijedeći

## **ISPRAVAK**

### **PRAVILNIKA O MJERITELJSKIM ZAHTJEVIMA ZA UTEGE NAZIVNE MASE OD 1 MG DO 50 KG**

U članku 7. točka 4. iza riječi "gdje je" treba dodati slovo "k".

U članku 37. umjesto riječi "K Ł 0.05." treba
stajati riječ
"k Ł 0.05."

U članku 45. umjesto riječi "K Ł 0.01," treba
stajati riječ
"k Ł 0.01,", a umjesto riječi "K Ł
0.05." treba stajati riječ
"k Ł 0.05."

U Pravilniku o mjeriteljskim zahtjevima za utege nazivne mase od 1 mg
do 50 kg iza "Slika A.1" treba stajati "Slika A.2" koja se daje u prilogu.

NAPOMENA: Izvršena ispravka na web stranici u broju 56.

Klasa: 011-02/98-04/1
Urbroj: 558-03/9-98-3
Zagreb, 13. svibnja 1998.

Ravnatelj
Državnog zavoda za normizaciju i mjeriteljstvo
**dr. sc. Jakša Topić, dipl. ing.,** v. r.

![](dodatni/370696.gif)

Ostalo, NN 71/1998-867
## Ispravak rješenja Ustavnog suda Republike Hrvatske broj U-III-261/1996

### NN 71/1998 (19.5.1998.), Ispravak rješenja Ustavnog suda Republike Hrvatske broj U-III-261/1996

U "Narodnim novinama", broj 57/1998. objavljeno je rješenje Ustavnog
suda Republike Hrvatske broj U-III-261/1996. u kojem je ustanovljena pogreška
pa se daje

## **ISPRAVAK**

### **RJEŠENJA USTAVNOG SUDA REPUBLIKE HRVATSKE BROJ U-III-261/1996.**

Prilikom uspoređivanja objavljenog teksta sa njegovim izvornikom ustanovljena
je pogreška.

Na kraju obrazloženja umjesto "Broj: U-III-261/1966." treba stajati
"Broj: U-III-261/1996."

NAPOMENA: Izvršena je ispravka na web stranici u broju 57.

Broj: Su-15/1998-76
Zagreb, 13. svibnja 1998.

Glavni tajnik
**Josip Bedrač,** v. r.

Ostalo, NN 71/1998-868
## Odluka o razrješenju dr. Andrije Hebranga dužnosti ministra zdravstva i o razrješenju dr. Željka Reinera dužnosti zamjenika ministra zdravstva

### NN 72/1998 (21.5.1998.), Odluka o razrješenju dr. Andrije Hebranga dužnosti ministra zdravstva i o razrješenju dr. Željka Reinera dužnosti zamjenika ministra zdravstva

# **PREDSJEDNIK REPUBLIKE HRVATSKE**

Na osnovi članka 98. alineja 4. Ustava Republike Hrvatske i članka 40.
stavka 1. Zakona o sustavu državne uprave ("Narodne novine", broj 75/93.),
donosim

## **ODLUKU**

### **O RAZRJEŠENJU MINISTRA I ZAMJENIKA MINISTRA ZDRAVSTVA**

dr. ANDRIJA HEBRANG razrješuje se dužnosti ministra zdravstva, radi
odlaska na novu dužnost.

dr. ŽELJKO REINER razrješuje se dužnosti zamjenika ministra zdravstva,
radi odlaska na novu dužnost.

Ova Odluka stupa na snagu danom donošenja.

Broj: 081-98-1098/1
Zagreb, 14. svibnja 1998.

Predsjednik
Republike Hrvatske
**dr. Franjo Tuđman,** v. r.

Odluka, NN 72/1998-869
## Odluka o imenovanju dr. Željka Reinera ministrom zdravstva

### NN 72/1998 (21.5.1998.), Odluka o imenovanju dr. Željka Reinera ministrom zdravstva

# **PREDSJEDNIK REPUBLIKE HRVATSKE**

Na osnovi članka 98. alineja 4. Ustava Republike Hrvatske, donosim

## **ODLUKU**

### **O IMENOVANJU MINISTRA ZDRAVSTVA**

dr. ŽELJKO REINER imenuje se ministrom zdravstva.

Ova Odluka stupa na snagu danom donošenja.

Broj: 081-98-1095/1
Zagreb, 14. svibnja 1998.

Predsjednik
Republike Hrvatske
**dr. Franjo Tuđman,** v. r.

Odluka, NN 72/1998-870
## Odluka o imenovanju dr. Andrije Hebranga ministrom obrane

### NN 72/1998 (21.5.1998.), Odluka o imenovanju dr. Andrije Hebranga ministrom obrane

# **PREDSJEDNIK REPUBLIKE HRVATSKE**

Na osnovi članka 98. alineja 4. Ustava Republike Hrvatske, donosim

## **ODLUKU**

### **O IMENOVANJU MINISTRA OBRANE**

dr. ANDRIJA HEBRANG imenuje se ministrom obrane.

Ova Odluka stupa na snagu danom donošenja.

Broj: 081-98-1082/1
Zagreb, 14. svibnja 1998.

Predsjednik
Republike Hrvatske
**dr. Franjo Tuđman,** v. r.

Odluka, NN 72/1998-871
## Odluka o imenovanju dr. Milana Ramljaka potpredsjednikom Vlade Republike Hrvatske i ministrom pravosuđa

### NN 72/1998 (21.5.1998.), Odluka o imenovanju dr. Milana Ramljaka potpredsjednikom Vlade Republike Hrvatske i ministrom pravosuđa

# **PREDSJEDNIK REPUBLIKE HRVATSKE**

Na osnovi članka 98. alineja 4. Ustava Republike Hrvatske, donosim

## **ODLUKU**

### **O IMENOVANJU POTPREDSJEDNIKA VLADE REPUBLIKE HRVATSKE I MINISTRA PRAVOSUĐA**

dr. MILAN RAMLJAK imenuje se potpredsjednikom Vlade Republike Hrvatske
i ministrom pravosuđa.

Ova Odluka stupa na snagu u roku 60 dana.

Broj: 081-98-1081/1
Zagreb, 14. svibnja 1998.

Predsjednik
Republike Hrvatske
**dr. Franjo Tuđman,** v. r.

Odluka, NN 72/1998-872
## Odluka o imenovanju mr. Mirka Ramuščaka savjetnikom Predsjednika Republike Hrvatske za upravno-pravna pitanja

### NN 72/1998 (21.5.1998.), Odluka o imenovanju mr. Mirka Ramuščaka savjetnikom Predsjednika Republike Hrvatske za upravno-pravna pitanja

# **PREDSJEDNIK REPUBLIKE HRVATSKE**

Na osnovi članka 106. Ustava Republike Hrvatske i članka 6. Odluke o
Uredu predsjednika Republike Hrvatske ("Narodne novine", broj 86/94.),
donosim

## **ODLUKU**

### **O IMENOVANJU SAVJETNIKA PREDSJEDNIKA REPUBLIKE HRVATSKE ZA UPRAVNO-PRAVNA PITANJA**

mr. MIRKO RAMUŠČAK imenuje se savjetnikom Predsjednika Republike Hrvatske
za upravno-pravna pitanja.

Ova Odluka stupa na snagu danom donošenja.

Broj: 081-98-1096/1
Zagreb, 14. svibnja 1998.

Predsjednik
Republike Hrvatske
**dr. Franjo Tuđman,** v. r.

Odluka, NN 72/1998-873
## Odluka o razrješenju Luke Bebića dužnosti savjetnika Predsjednika Republike Hrvatske za nacionalnu sigurnost

### NN 72/1998 (21.5.1998.), Odluka o razrješenju Luke Bebića dužnosti savjetnika Predsjednika Republike Hrvatske za nacionalnu sigurnost

# **PREDSJEDNIK REPUBLIKE HRVATSKE**

Na osnovi članka 106. Ustava Republike Hrvatske i članka 6. Odluke o
Uredu Predsjednika Republike Hrvatske ("Narodne novine" broj 86/94.), donosim

## **ODLUKU**

### **O RAZRJEŠENJU SAVJETNIKA PREDSJEDNIKA REPUBLIKE HRVATSKE**

LUKA BEBIĆ razrješuje se dužnosti savjetnika Predsjednika Republike
Hrvatske za nacionalnu sigurnost, radi odlaska na novu dužnost.

Ova Odluka stupa na snagu danom donošenja.

Broj: 081-98-1083/1
Zagreb, 14. svibnja 1998.

Predsjednik
Republike Hrvatske
**dr. Franjo Tuđman,** v. r.

Odluka, NN 72/1998-874
## Odluka o imenovanju dr. Smiljka Sokola glavnim savjetnikom Predsjednika Republike Hrvatske za ustavno-pravna pitanja

### NN 72/1998 (21.5.1998.), Odluka o imenovanju dr. Smiljka Sokola glavnim savjetnikom Predsjednika Republike Hrvatske za ustavno-pravna pitanja

# **PREDSJEDNIK REPUBLIKE HRVATSKE**

Na osnovi članka 106. Ustava Republike Hrvatske i članka 6. Odluke o
Uredu predsjednika Republike Hrvatske ("Narodne novine" broj 86/94.), donosim

## **ODLUKU**

### **O IMENOVANJU GLAVNOG SAVJETNIKA PREDSJEDNIKA REPUBLIKE HRVATSKE ZA USTAVNO-PRAVNA PITANJA**

dr. SMILJKO SOKOL imenuje se glavnim savjetnikom Predsjednika Republike
Hrvatske za ustavno-pravna pitanja.

Stupanjem na snagu ove Odluke stavlja se van snage Odluka o imenovanju
posebnog savjetnika Predsjednika Republike Hrvatske za pravna pitanja broj
PA8-21/1-93 od 31. ožujka 1993.

Broj: 081-98-1097/1
Zagreb, 14. svibnja 1998.

Predsjednik
Republike Hrvatske
**dr. Franjo Tuđman,** v. r.

Odluka, NN 72/1998-875
## Odluka o imenovanju mr. Ivana Đurkića zamjenikom ministra poljoprivrede i šumarstva

### NN 72/1998 (21.5.1998.), Odluka o imenovanju mr. Ivana Đurkića zamjenikom ministra poljoprivrede i šumarstva

# **PREDSJEDNIK REPUBLIKE HRVATSKE**

Na osnovi članka 40. stavka 1. Zakona o sustavu državne uprave ("Narodne
novine" broj 75/93.), donosim

## **ODLUKU**

### **O IMENOVANJU ZAMJENIKA MINISTRA POLJOPRIVREDE I ŠUMARSTVA**

mr. IVAN ĐURKIĆ imenuje se zamjenikom ministra poljoprivrede i šumarstva.

Ova Odluka stupa na snagu danom donošenja.

Broj: 081-98-942/1
Zagreb, 18. svibnja 1998.

Predsjednik
Republike Hrvatske
**dr. Franjo Tuđman,** v. r.

Odluka, NN 72/1998-876
## Odluka o razrješenju Dubravka Novaka dužnosti zamjenika ministra poljoprivrede i šumarstva

### NN 72/1998 (21.5.1998.), Odluka o razrješenju Dubravka Novaka dužnosti zamjenika ministra poljoprivrede i šumarstva

# **PREDSJEDNIK REPUBLIKE HRVATSKE**

Na osnovi članka 40. stavka 1. Zakona o sustavu državne uprave ("Narodne
novine" broj 75/93.), donosim

## **ODLUKU**

### **O RAZRJEŠENJU ZAMJENIKA MINISTRA POLJOPRIVREDE I ŠUMARSTVA**

DUBRAVKO NOVAK razrješuje se dužnosti zamjenika ministra poljoprivrede
i šumarstva, na osobni zahtjev.

Ova Odluka stupa na snagu danom donošenja.

Broj: 081-98-875/1
Zagreb, 18. svibnja 1998.

Predsjednik
Republike Hrvatske
**dr. Franjo Tuđman,** v. r.

Odluka, NN 72/1998-877
## Odluka o razrješenju dr. Milana Ramljaka dužnosti izvanrednog i opunomoćenog veleposlanika Republike Hrvatske u Republici Austriji

### NN 72/1998 (21.5.1998.), Odluka o razrješenju dr. Milana Ramljaka dužnosti izvanrednog i opunomoćenog veleposlanika Republike Hrvatske u Republici Austriji

# **PREDSJEDNIK REPUBLIKE HRVATSKE**

Na osnovi članka 99. stavka 2. Ustava Republike Hrvatske i članka 22.
Zakona o vanjskim poslovima ("Narodne novine" broj 48/96.), donosim

## **ODLUKU**

### **O RAZRJEŠENJU DUŽNOSTI IZVANREDNOG I OPUNOMOĆENOG VELEPOSLANIKA REPUBLIKE HRVATSKE U REPUBLICI AUSTRIJI**

dr. MILAN RAMLJAK razrješuje se dužnosti izvanrednog i opunomoćenog
veleposlanika Republike Hrvatske u Republici Austriji, sa sjedištem u Beču,
radi odlaska na novu dužnost.

Ova Odluka stupa na snagu u roku 60 dana.

Broj: 081-98-1101/1
Zagreb, 14. svibnja 1998.

Predsjednik
Republike Hrvatske
**dr. Franjo Tuđman,** v. r.

Odluka, NN 72/1998-878
## Odluka o imenovanju članova Vijeća za strateške odluke

### NN 73/1998 (22.5.1998.), Odluka o imenovanju članova Vijeća za strateške odluke

# **PREDSJEDNIK REPUBLIKE HRVATSKE**

Na osnovi članka 106. Ustava Republike Hrvatske, donosim

## **ODLUKU**

### **O IMENOVANJU ČLANOVA VIJEĆA ZA STRATEŠKE ODLUKE**

Za članove Vijeća za strateške odluke imenuju se:

NIKICA VALENTIĆ, zastupnik u Zastupničkom domu Hrvatskog državnog sabora,
bivši predsjednik Vlade RH

VLADIMIR ŠEKS, potpredsjednik Zastupničkog doma Hrvatskog državnog sabora

prof. dr. ANDRIJA HEBRANG, ministar obrane

prof. dr. MIROSLAV TUĐMAN, do sada ravnatelj Hrvatske izvještajne službe.

Ova Odluka stupa na snagu danom donošenja.

Broj: 081-98-1084/1
Zagreb, 18. svibnja 1998.

Predsjednik
Republike Hrvatske
**dr. Franjo Tuđman**, v. r.

Odluka, NN 73/1998-879